Subject: RE: Küsimus andmete väljastamise kohta
From: "SIM rtomenetlus" <[email-masked]>
To: <[email-masked]>
Cc: "SiM info" <[email-masked]>
Date: Mon, 9 Feb 2026 12:58:35 +0200

Tere

Rahvastikuregistri andmetele juurdepääs antakse siis, kui taotlejal on
andmete saamiseks olemas põhjendatud eesmärk ja õiguslik alus. Seda tuleb
taotluses selgitada, miks ja millisel õiguslikul alusel on vaja küsitud
isikuandmeid töödelda. Näiteks, kas vajadus tuleneb mingist
planeerimisseaduse sättest või mingist muust alusest.

Juhime tähelepanu ka sellele, et rahvastikuregistris on isikute, mitte
omandi andmed st andmeid katastritunnuse alusel ei ole võimalik
väljastada. Sõltub sellest, mis on vajadus – kas on vaja kinnistuomanike
andmeid või aadressi alusel sinna registreeritud isiku(te) andmeid.
Tähendab seda, et kui on vaja kinnistuomanike andmeid, siis on vaja
rahvastikuregistri päringu sisendiks kas isikukoodi või isiku nime ja
sünniaega. Kui on vaja aadressile registreeritud isiku(te) andmeid, siis
on vaja aadressi(de) andmeid. Viimasel puhul saab andmeid väljastada juhul
kui nimetatud aadressile on kellegi elukoht registreeritud.

Kui tekib täiendavaid küsimusi rahvastikuregistri andmetele juurdepääsu
kohta, siis võite otse minuga ühendust võtta.

Lugupidamisega

Katrin Jõesalu
nõunik
Siseministeerium

 <mailto:[email-masked]>
[email-masked]

+372 5343 4326
 <https://www.siseministeerium.ee/>
<http://www.facebook.com/siseministeerium>
<https://open.spotify.com/show/1LO39xEFNzMh1Hd5ExumMi?si=9c67417b19184c53>

From: Merje Verhovitš <[email-masked]
<mailto:[email-masked]> >
Sent: Friday, February 6, 2026 8:51 AM
To: SiM info <[email-masked] <mailto:[email-masked]> >
Subject: Küsimus andmete väljastamise kohta

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere

Enne ametliku pöördumise esitamist küsin igaks juhuks üle, kas Kadrina
Vallavalitsusele on võimalik väljastada kolme omavalitsuse (Kadrina,
Haljala ja Rakvere vald) asustusüksuste elanike andmed vanuses 16 aastat
ja vanemad järgmises koosseisus, eeldusel et edastame katastritunnused:

*	sugu
*	vanus
*	elukoht asustusüksuse täpsusega (vajaduse korral piisab ka valla
täpsusastmest)
*	e-posti aadress
*	telefoninumber

Neid andmeid on vaja selleks, et Kadrina Vallavalitsus saaks
tuuleenergeetika eriplaneeringu eelvalikualade välispiirist kuni 3 km
raadiuses elavate elanikega ühendust võtta ning selgitada välja nende
arvamused tuulikute rajamise kohta. Pärast küsitluse läbiviimist
kontaktandmed kustutatakse.

Lugupidamisega

Merje Verhovitš

eriplaneeringu projektijuht                 +372 5366 9554

Kadrina Vallavalitsus                         <http://www.kadrina.ee/>
www.kadrina.ee

Käesolevas e-kirjas sisalduv teave on mõeldud ametialaseks kasutamiseks
ning seda võivad kasutada vaid e-kirja adressaadid. E-kirjas sisalduvat
teavet ei tohi ilma saatja selgelt väljendatud loata edasi saata ega
mistahes viisil kõrvalistele isikutele avaldada.